L 25/40
FI
Euroopan unionin virallinen lehti
27.1.2023
(20)
Kambodžasta tuleviin ruoti- eli lehtiselleriin (Apium graveolens) ja pitkäpapuihin (Vigna unguiculata ssp. sesquipedalis, Vigna unguiculata ssp. unguiculata) on sovellettu lokakuusta 2014 alkaen tehostettua virallista valvontaa torjuntaainejäämien aiheuttaman kontaminaatioriskin vuoksi.
Kyseisiä hyödykkeitä ei ole tuotu unioniin yli kolmeen vuoteen.
Niitä koskevia kohtia täytäntöönpanoasetuksen (EU) 2019/1793 liitteessä I olisi siksi muutettava.
(21)
Libanonista tuleviin nauriisiin (Brassica rapa ssp. rapa) on heinäkuusta 2018 alkaen sovellettu tehostettua virallista valvontaa rodamiini B:n aiheuttaman kontaminaatioriskin vuoksi.
Jäsenvaltioiden tälle hyödykkeelle suorittama virallinen valvonta osoittaa, että vaatimusten noudattaminen on ollut jatkuvasti erittäin puutteellista virallisen valvonnan tehostamisen jälkeen.
Valvonta osoittaa, että kyseisen hyödykkeen tulo unioniin aiheuttaa vakavan vaaran ihmisten terveydelle.
Tehostetun virallisen valvonnan lisäksi on sen vuoksi tarpeen säätää Libanonista tulevia nauriita (Brassica rapa ssp. rapa) koskevista erityisistä edellytyksistä.
Kaikkien Libanonista tulevien nauriiden (Brassica rapa ssp. rapa) lähetysten mukana olisi erityisesti oltava virallinen todistus siitä, että kaikki näytteenoton ja analyysien tulokset osoittavat unionin vaatimusten täyttyvän.
Näytteenoton ja analyysien tulokset olisi liitettävä kyseiseen todistukseen.
Sen vuoksi täytäntöönpanoasetuksen (EU) 2019/1793 liitteessä I oleva Libanonista tulevia nauriita (Brassica rapa ssp. rapa) koskeva kohta olisi kumottava ja siirrettävä kyseisen täytäntöönpanoasetuksen liitteeseen II siten, että tunnistustarkastusten ja fyysisten tarkastusten tiheydeksi vahvistetaan 50 prosenttia unioniin tulevista lähetyksistä.
(22)
Sri Lankasta tulevien rohtosammakonputken (Centella asiatica) ja mukunuwennan (Alternanthera sessilis) lähetysten osalta jäsenvaltioiden täytäntöönpanoasetuksen (EU) 2019/1793 5 ja 6 artiklan mukaisesti suorittamassa virallisessa valvonnassa on havaittu, että unionin lainsäädännössä säädetyt torjunta-ainejäämien aiheuttamaa kontaminaatiota koskevat asiaankuuluvat vaatimukset ovat erittäin usein jääneet täyttymättä.
Näin ollen on aiheellista lisätä tällaisille unioniin tuleville lähetyksille suoritettavien tunnistustarkastusten ja fyysisten tarkastusten tiheyttä 30 prosenttiin.
(23)
Taric-järjestelmässä on muutettu useita CN-koodeja tai Taric-alanimikkeitä.
Jotta tehostetun virallisen valvonnan kohteena olevat hyödykkeet voitaisiin tunnistaa tarkemmin, on aiheellista oikaista täytäntöönpanoasetuksen (EU) 2019/1793 liitteessä I olevassa Sri Lankasta tulevaa rohtosammakonputkea (Centella asiatica) koskevassa kohdassa olevalle CN-koodille ex 1211 90 86 annettu Taric-alanimike.
(24)
Marokosta tuleviin johanneksenleipään tai kuorimattomiin, murskaamattomiin tai jauhettuihin johanneksenleivän siemeniin sekä kasvilimoihin ja paksunnosaineisiin, myös modifioituihin, on tammikuusta 2022 alkaen etyleenioksidin aiheuttaman kontaminaatioriskin vuoksi sovellettu tehostettua virallista valvontaa.
Jäsenvaltioiden näille hyödykkeille suorittama virallinen valvonta osoittaa, että unionin lainsäädännössä säädettyjä asiaankuuluvia vaatimuksia on noudatettu.
Näin ollen tehostettu virallinen valvonta ei ole enää perusteltua kyseisten hyödykkeiden osalta, ja niitä koskeva kohta täytäntöönpanoasetuksen (EU) 2019/1793 liitteessä I olisi poistettava.
(25)
Madagaskarista tuleviin maapähkinöihin ja maapähkinöistä valmistettuihin tuotteisiin on sovellettu huhtikuusta 2016 alkaen tehostettua virallista valvontaa aflatoksiinien aiheuttaman kontaminaatioriskin vuoksi.
Kyseisiä hyödykkeitä ei ole tuotu unioniin yli kolmeen vuoteen.
Niitä koskevaa täytäntöönpanoasetuksen (EU) 2019/1793 liitteessä I olevaa kohtaa olisi siksi muutettava.
(26)
Madagaskarista tulevien lehmänpapujen Vigna unguiculata) lähetysten osalta RASFF-järjestelmän ilmoituksista peräisin olevat tiedot sekä jäsenvaltioiden toteuttamaa virallista valvontaa koskevat tiedot osoittavat, että on ilmennyt ihmisten terveyteen kohdistuvia uusia riskejä, jotka johtuvat mahdollisesta torjunta-ainejäämien aiheuttamasta kontaminaatiosta.
Kyseisen Madagaskarista tulevan hyödykkeen osalta on sen vuoksi tarpeen edellyttää tehostettua virallista valvontaa.
Sen vuoksi kyseinen hyödyke olisi sisällytettävä täytäntöönpanoasetuksen (EU) 2019/1793 liitteeseen I siten, että fyysisten ja tunnistustarkastusten tiheydeksi vahvistetaan 10 prosenttia unioniin tulevista lähetyksistä.
(27)
Meksikosta tuleviin tomaattiketsuppiin ja muihin tomaattikastikkeisiin on sovellettu tammikuusta 2022 alkaen tehostettua virallista valvontaa etyleenioksidin aiheuttaman kontaminaatioriskin vuoksi.
Jäsenvaltioiden näille hyödykkeille suorittama virallinen valvonta osoittaa, että unionin lainsäädännössä säädettyjä asiaankuuluvia vaatimuksia on noudatettu.
Näin ollen tehostettu virallinen valvonta ei ole enää perusteltua kyseisten hyödykkeiden osalta, ja niitä koskeva kohta täytäntöönpanoasetuksen (EU) 2019/1793 liitteessä I olisi poistettava.